internet vaartha 217 Views
న్యూఢిల్లీ : వెస్టిండీస్‌ సిరీస్‌ టీమిండియాకు పెద్ద సవాల్‌ కాదని టీమిండియా మాజీ ఓపెనర్‌ సెహ్వాగ్‌ పర్కొన్నాడు.ఢిల్లీలో సెహ్వాగ్‌ మాట్లాడుతూ టీమిండియాకు కుంబ్లే మంచి కోచ్‌ అని కొనియాడాడు.టెస్టుల్లో సెంచరీతో పాటు 600లకు పైగా వికెట్లు తీసిన ఆటగాడిగా కుంబ్లేపై అభిమానం ఉందని వెల్లడించాడు. కుంబ్బే సానుకూల స్వభావం కలిగిన వ్యక్తి అని సెహ్వాగ్‌ పేర్కొన్నాడు. కుంబ్లేది ఓటమి అంగీకరించే తత్వం కాదని,అతని నుంచి టీమిండియా యువ ఆటగాళ్లు విలువైన విషయాలు నేర్చుకునే అవకాశం ఉందన్నాడు.అతని నేతృత్వంలో టీమిండియా అత్యధిక విజయాలు సాధిస్తుందని ఆశాభావం వ్యక్తం చేశాడు.అయితే కుంబ్లేకు అసలు సవాల్‌ ఆస్ట్రేలియా, దక్షిణాఫ్రికా,ఇంగ్లండ్‌ సిరీస్‌లలో ఎదురయ్యే అవకాశముందని పేర్కొన్నాడు.ఈ సందర్భంగా టీమిండియాకు కోచ్‌గా చేసే అవకాశం వచ్చినా చేసేంద తీరిక తనకు లేదని సెహ్వాగ్‌ వివరించాడు. అంతేగాక,టీమిండియాకు బ్యాటింగ్‌ కోచ్‌ అవసరం లేదని స్పష్టం చేశాడు.కోహ్లీ లాంటి ప్రతిభ గల ఆటగాళ్లు టీమిండియాలో ఉన్నారని తెలిపాడు.కుంబ్లే నేతృత్వంలో టీమిండియా విజయావకాశాలు మెరగవుతాయని మరోసారి  స్పష్టం చేశాడు.